Treinongeluk: Drywer mag glo nie bestuurDie foto is deur @MedixGauteng op Twitter gelaai. The Citizen berig dat die waarskuwing beteken dat die drywer nie verder mag bestuur het nie en ander pligte gekry het. Die bewering is gemaak deur die National Transport Movement nadat die Passasierspooragentskap van Suid-Afrika (Prasa) beweer het dat die vakbond verantwoordelik was vir die onlangse voorvalle waar treine aan die brand gesteek is. “Die drywer moes gebruik word weens die stakings,” het Ephraim Mphahlele, president van NTM, aan die koerant gesê. “Ons glo dat die bedrywighede onder die staking ly en dat hulle op die laaste minuut besluit het om dié drywer te gebruik.” Mphahlele sê die drywer het vir die afgelope twee jaar nie treine bestuur nie. Minstens 200 mense is beseer nadat die trein Donderdagoggend op die spoor tussen Cor Delfos en Saulsville naby Pretoria agterin ŉ stilstaande trein vasgery het. Daar is aanvanklik gesê dat die oorsaak van die ongeluk waarskynlik weens kabeldiefstal was. Lawrence Venk, woordvoerder van Prasa, wou nie kommentaar lewer oor NTM se bewerings nie. “Ons kan nie oor die drywer van die trein kommentaar lewer nie, hangende die uitslag van ŉ ondersoek na die voorval.”